Diari Oficial de la Generalitat Valenciana


Sumari del DOGV 3218, del 06-04-1998 (1998/2595)

RESOLUCIÓ de 31 de març de 1998, del subsecretari per a la Modernització de les Administracions Públiques, per la qual es convoca el curs selectiu per als aspirants que han superat les proves selectives d'accés al grup C, sector administració especial, per a proveir llocs de treball d'informàtics, Convocatòria 12/94.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3218

Data del DOGV
:   06-04-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/2595


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 31 de març de 1998, del sotssecretari per a la Modernització de les Administracions Públiques, per la qual es convoca el curs selectiu per als aspirants que han superat les proves selectives d'accés al grup C, sector administració especial, per a proveir llocs de treball d'informàtics, Convocatòria 12/94. [1998/X2595]
  
Concloses les proves selectives d'accés al grup C, sector administració especial, per a proveir llocs de treball d'informàtics, Convocatòria 12/94, d'acord amb allò que s'ha disposat en la base 13 de la convocatòria, i en virtut d'allò que s'ha atribuït a la Sotssecretaria per a la Modernització de les Administracions Públiques per l'article 10.3.c), del Decret 28/1997, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:
  
Primer
  
Convocar el curs selectiu per als aspirants que han superat les proves d'accés al grup C, sector administració especial, per a proveir llocs de treball d'informàtics, de la convocatòria 12/94, la relació de les quals es va fer pública per Resolució de 21 de gener de 1998 de la Direcció General de Funció Pública (DOGV de 28.01.98).
  
Segon
  
Els aspirants que han superat les proves selectives corresponents a la citada convocatòria 12/94 hauran d'assistir, obligatòriament, al curs selectiu i tindran la consideració d'aspirants en pràctiques, als efectes previstos en l'article 9.3 del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de la Funció Pública Valenciana.
  
Tercer
  
El començament del curs tindrà lloc el dia 21 d'abril de 1998. El lloc de realització, l'horari i les dates del curs són els que figuren en l'article cinquè d'aquesta resolució.
  
Quart
  
El curs selectiu tindrà una duració de 25 hores i constarà de dos mòduls:
  
Mòdul I. De caràcter teòric, constarà de dues àrees de coneixement, considerades complementàries d'aquelles acreditades en la fase d'oposició i encaminades a proporcionar als aspirants una visió de l'organització i dels instruments, normatius i tècnics, de l'activitat que es va a desenrotllar. La duració total d'aquest mòdul serà de 9 hores, distribuïdes de la següent manera:
  
- L'organització i institucions de la Generalitat Valenciana. 6 hores.
  
- Perfeccionament sobre dret administratiu. 3 hores.
  
Mòdul II. De caràcter pràctic, té com a objecte aprofundir en aquelles matèries, els aspectes teòrics de les quals ja han sigut valorats en la fase d'oposició, que són pròpies de les funcions assignades a les places convocades. La duració total d'aquest mòdul serà de 16 hores.
  
Cinquè
  
El lloc de realització, l'horari i les dates del curs seran els següents:
  
- Mòdul I: dies 27, 28 i 29 d'abril de 8.15 a 11.15 h.
  
Lloc: IVESP. c/ Juan de Garay, núm. 21, de València.
  
- Mòdul II: dies 21, 22, 23 i 24 d'abril de 16.30 a 20.30 h.
  
Lloc: Aula d'informàtica. carrer del Miquelet núm. 5 (àtic).
  
Sisè
  
Quant al règim d'assistència, aquesta serà obligatòria per a tots els aspirants, i no s'avaluarà aquells que hagen tingut un nombre d'hores d'absència superior al 15% del total d'hores del curs, siguen o no justificades.
  
Setè
  
El tribunal qualificador del curs selectiu estarà integrat per un responsable de cada mòdul, serà presidit per la cap de l'Àrea de l'IVAP i actuarà com a secretari d'actes el cap del Servei d'Estudis de l'IVAP.
  
L'avaluació de cada un dels mòduls correspondrà als responsables d'aquests i per a superar el curs serà necessari superar els dos mòduls de què consta. En qualsevol cas, per a l'obtenció de la puntuació final es tindrà en compte la proporcionalitat de cada un dels mòduls sobre la duració total del curs.
  
El tribunal qualificador, a la vista de les proves realitzades, elaborarà la relació d'aspirants que superen el curs selectiu amb la puntuació obtinguda. Aquesta puntuació serà de 5 a 10 punts i se sumarà a l'obtinguda en les corresponents proves selectives.
  
Vuitè
  
Durant l'assistència al curs, el personal que haja superat les proves selectives percebrà una retribució equivalent a la part proporcional que correspon al sou i pagues extraordinàries corresponents al grup A, llevat que, per estar prestant els seus serveis remunerats en l'administració, com a funcionari de carrera, interí o com a personal laboral, opten per percebre una remuneració per igual import a la que li correspondria al lloc d'origen.
  
Novè
  
D'acord amb allò que s'ha previst en la base 11 de la convocatòria, els aspirants que superen el curs selectiu hauran de realitzar el curs específic de valencià a què es refereix l'article 53 del Decret Legislatiu de 24 d'octubre de 1995.
  
El règim d'aquest curs, duració, programa i calendari es comunicarà als aspirants amb la suficient antelació.
  
Queden exempts de fer aquest curs els aspirants que una vegada superades les proves selectives hagen acreditat els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana, així com aquells aspirants que van obtenir una puntuació de 3 o més punts en l'exercici de valencià, obligatori i no eliminatori, previst en la base 8.2.4 de la convocatòria, encara que no estiguen en possessió dels certificats referits.